ΓΡΑΠΤΗ ΕΡΩΤΗΣΗ P-1768/01

υποβολή: Juan Naranjo Escobar (PPE-DE) προς την Επιτροπή

(12 Ιουνίου 2001)

Θέμα: Συνεργασία με τη Λατινική Αμερική σε θέματα που αφορούν τα ναρκωτικά

Μετά από έξι χρόνια λειτουργίας, το ΚΠΝΤ (Κέντρο Παρακολούθησης Ναρκωτικών και Τοξικομανίας), το οποίοπήρξε αντικείμενο μιας σε βάθος μεταρρύθμισης σε σχέση τόσο με τους στόχους όσο και με τις μεθόδους εργασίας του, τείνει να αποτελέσει ένα γνήσια ολοκληρωμένο σύστημα πληροφόρησης σχετικά με τα ναρκωτικά και την πολιτική που εφαρμόζουν για τα ναρκωτικά τα διάφορα κράτη μέλη της Ένωσης.

Το παρατηρητήριο αυτό είναι χρήσιμο όχι μόνο για ταποψήφια κράτη μέλη της Ένωσης, αλλά και για άλλες τρίτες χώρες, και συνιστά ένα πραγματικό δυναμικό εξαγωγής γνώσης και εμπειρίας επί των θεμάτων αυτών. Το ΚΠΝΤ είναι ήδη σε θέση να ικανοποιεί τη ζήτηση τωνποψήφιων κρατών μελών, μετά την τροποποίηση του κανονισμού του που έθεσε στη διάθεσή του τους αναγκαίους ανθρώπινους πόρους μέσω του προγράμματος PHARE, δεν ισχύει όμως το ίδιο και για άλλες τρίτες χώρες, ιδιαίτερα εκείνες της Λατινικής Αμερικής, για τις οποίες οι πληροφορίες επί θεμάτων σχετικών με τα ναρκωτικά αποτελούν προτεραιότητα στο πλαίσιο της συνεργασίας τους με την ΕΕ. Το ΚΠΝΤ δεν διαθέτει ούτε τα νομικά μέσα, ούτε τους απαραίτητους πόρους για να ικανοποιήσει τη ζήτηση αυτή και να συνεργασθεί άμεσα με τις χώρες της Λατινικής Αμερικής.

Με βάση τα ανωτέρω, θα μπορούσε η Επιτροπή να διευκρινίσει:

- σε ποιές ενέργειες προτίθεται να προβεί η Επιτροπή ώστε, στο πλαίσιο της συνεργασίας με αυτές τις τρίτες χώρες, να γίνει εκμετάλλευση όχι μόνο της δυνατότητας σύναψης συμβάσεων με εξωτερικούς οργανισμούς, αλλά και της εμπειρίας του ΚΠΝΤ;

- Σκέπτεται η Επιτροπή να προσδώσει βαρύτητα στις ενέργειες αυτές μέσω της επικύρωσης από το ίδιο το ΚΠΝΤ;

Απάντηση του κ. Vitorino εξ ονόματος της Επιτροπής

(10 Ιουλίου 2001)

Η Επιτροπή χαίρεται για το ενδιαφέρον που εκδηλώνει το αξιότιμο μέλος σχετικά με τα ζητήματα που αφορούν το Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ), ιδίως για τα θέματα διεθνούς συνεργασίας.

Αποστολή του ΕΚΠΝΤ είναι να ενημερώνει την Κοινότητα και τα κράτη μέλη της για το φαινόμενο των ναρκωτικών και της τοξικομανίας στο ευρωπαϊκό επίπεδο και για τις συνέπειές τους. Υπό το πρίσμα αυτό, η συνεργασία με τους διεθνείς οργανισμούς και τους λοιπούς κυβερνητικούς ή μη κυβερνητικούς οργανισμούς που είναι αρμόδιοι σε θέματα ναρκωτικών προβλέπεται ειδικά από τον ιδρυτικό κανονισμό του Κέντρου (κανονισμός (ΕΟΚ) αριθ. 302/93 της 8ης Φεβρουαρίου 1993(1)). Στο πλαίσιο αυτό, το Κέντρο εκπροσωπήθηκε από το διευθυντή του στη συνεδρίασηψηλού επιπέδου του μηχανισμού συντονισμού και συνεργασίας στον τομέα της καταπολέμησης των ναρκωτικών μεταξύ της Ευρωπαϊκής Ένωσης, της Λατινικής Αμερικής και των χωρών της Καραϊβικής, η οποία πραγματοποιήθηκε στις 11 και 12 Ιουνίου 2001 στην Cochabamba (Βολιβία).

Η τροποποίηση του κανονισμού του Κέντρου, που προβλέπει να δοθεί σε αυτό η δυνατότητα να παρέχει τεχνική βοήθεια στιςποψήφιες χώρες για την σχετική με τα ναρκωτικά πληροφόρηση, εντάσσεται στο πλαίσιο της στρατηγικής της Ένωσης για τη διεύρυνση και πρέπει να επιτρέψει μακροπρόθεσμα τη συμμετοχή τωνποψήφιων χωρών με την ιδιότητα του μέλους στις δραστηριότητες του Κέντρου. Τέλος, δεν πρέπει να παραγνωρίσουμε το γεγονός ότι η βοήθεια που παρέχεται στιςποψήφιες χώρες για να συμμετάσχουν στις δραστηριότητες του ΕΚΠΝΤ εντάσσεται στο πλαίσιο του προγράμματος PHARE-ναρκωτικά και περιλαμβάνει δύο σκέλη. Το πρώτο κινητοποιεί την τεχνογνωσία του Κέντρου ενώ το δεύτερο κινητοποιεί άμεσα την τεχνογνωσία των κρατών μελών μέσω των ενεργειών Twinning.

Οι σχέσεις του Κέντρου με τις μηποψήφιες τρίτες χώρες δεν επιδιώκουν τον ίδιο στόχο, πράγμα που εξηγεί το λόγο για τον οποίο η τροποποίηση του κανονισμού περιορίστηκε στιςποψήφιες χώρες. Επομένως, η Επιτροπή δεν προτίθεται να προβεί σε ουσιαστική τροποποίηση της αποστολής για την οποία δημιουργήθηκε το Κέντρο.

Στο πλαίσιο της συνεργασίας με τη Λατινική Αμερική και, πιο συγκεκριμένα, στο πλαίσιο της στήριξης για τη δημιουργία του Κέντρου της Βενεζουέλας, πρέπει ναπογραμμιστεί ότι το εν λόγω Κέντρο θα έχει ως κύριο στόχο να συλλέγει τις πληροφορίες σχετικά με τα ναρκωτικά και την τοξικομανία, καθήκον που στην Ένωση ασκείται από τα κράτη μέλη και όχι από το ΕΚΠΝΤ. Για την εκτέλεση της αποστολής αυτής, προβλέπεται να κινητοποιηθεί η τεχνογνωσία που χρησιμοποιείται σήμερα στην Ένωση και ορισμένα κράτη μέλη έχουν ήδη δηλώσει ότι είναι διατεθειμένα να κινητοποιήσουν την τεχνογνωσία αυτή.

(1) ΕΕ L 36 της 12.2.1993.